I 1998 publiserte den britiske legen Andrew Wakefield en studie som indikerte at det kunne være sammenheng mellom MMR-vaksinen og utvikling av autismespekterforstyrrelser. I studien kom Wakefield frem til at autisme kan skyldes hjerneskade som er forårsaket av MMR-vaksine eller mer spesifikt av thimerosal som er et vaksinekonserveringsmiddel. Funnene vakte internasjonal oppmerksomhet og ble omtalt i TV-programmet på TV 2; i Norge avviste de norske helsemyndighetene at det fantes en sammenheng mellom MMR-vaksinen og autisme. Senere gjorde andre forskere oppfølgende studier, men fant ingen sammenheng mellom vaksinen og autisme.